Zamora (provincija)
<s>Provincija Zamora (španjolski: Provincia de Zamora) je jedna od devet provincija španjolske autonomne zajednice - Kastilja i Leon, koja se nalazi na sjeverozapadu Španjolske.</s>

<s>Geografske karakteristike</s>

<s>Provincija Zamora prostire se na površini od 10,561 km² u kojoj živi 177,404 stanovnika.</s><s>Sa sjevera graniči sa provincijom León, sa istoka sa Valladolid, sa juga sa 
Provincijom Salamanca i sa zapada sa Portugalom.</s>

<s>Provincija Zamora osnovana je 1833. na dijelu teritorija nekadašnjeg Kraljevstva León.</s><s>Najznačajniji vodotok je rijeka Douro koja protječe preko provincije u smjeru istok-zapad.</s><s>Na jugozapadu, nedaleko od granice sa Portugalom, u dužini od nekih 40 km protiče rijeka Tormes.</s>

<s>Osim na sjeverozapadu, gdje se nalaze dva posljednja kraka Kantabrijskog gorja ostatak provincije je blago valovita visoravan.</s>

<s>Privreda</s>

<s>Poljoprivreda je najvažnija za ekonomiju provincije, jer se po njenim ravnicama, a naročito u dolini Esla, proizvodi puno žitarica (ječam, pšenica) ali i mahuna, vina i lana.</s><s>Dok je po brdima razvijeno ovčarstvo.</s>

<s>Puno doprinose i hidroelektrane podignute na Esli i Douru koje proizvode poprilično električne energije.</s>

<s>Administrativni centar provincije je istoimeni grad Zamora, koji je i velik transportni centar, pored njega veći urbani centri su Benavente i Toro.</s>

<s>Izvori</s>

<s>Vanjske veze</s>

<s>Diputación de Zamora</s>

<s>Pokrajine Španije
Kastilja i Leon</s>

